SET มีแววดีดกลับหลังหุ้นตปท.ฟื้น ลุ้นทะลุแนวต้าน 1,220 จุด
SET มีแววดีดกลับหลังหุ้นตปท.ฟื้น ลุ้นทะลุแนวต้าน 1,220 จุด
SET มีแววดีดกลับหลังหุ้นตปท.ฟื้น ลุ้นทะลุแนวต้าน 1,220 จุด
17 เม.ย. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะดีดตัวขึ้นในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้บวกได้ราว 2% และดาวโจนส์ฟิวเจอร์สก็ปรับขึ้นได้ราว 800 จุด ขานรับที่เริ่มจะมีการเปิดเศรษฐกิจ อย่างเยอรมนีจะให้ร้านค้าขนาดเล็กเปิดทำการได้ในวันจันทร์ที่จะถึงนี้ และโรงเรียนก็เตรียมเปิดในเดือนพ.ค.นี้ด้วย
รวมถึงประธานาธิบดีโดนัลด์ ทรัมป์ ของสหรัฐฯเตรียมเปิดเผยถึงแผนการปลดล็อก หลังจากที่สถานการณ์การแพร่ระบาดไวรัสโควิด-19 ดีขึ้น และล่าสุดทางสหรัฐฯมียารักษาผู้ป่วยโควิดได้อย่างมีประสิทธิภาพ ซึ่งก็เป็นความหวังอันหนึ่ง
อย่างไรก็ดี ยังต้องติดตามสถานการณ์การแพร่ระบาดไวรัสโควิด-19 ทั้งในประเทศ และต่างประเทศต่อไป โดยเฉพาะหลังจากที่มีการผ่อนคลายให้เปิดเศรษฐกิจได้แล้ว จะสามารถควบคุมการแพร่ระบาดได้ต่อเนื่องหรือไม่ ส่วนบ้านเราก็ให้ติดตามการทยอยประกาศผลประกอบการกลุ่มแบงก์งวดไตรมาส 1/63 ด้วย ซึ่งขณะนี้หลายโบรกเกอร์ต่างคาดการณ์งบการเงินแตกต่างกันมาก เนื่องจากมีการคิดในเรื่องการตั้งสำรองฯที่ต่างกัน
พร้อมให้แนวรับ 1,200-1,190 จุด ส่วนแนวต้าน 1,220-1,225 จุด
 
 